A Babaváró hitelnél nem tesznek különbséget vérszerinti, vagy örökbefogadott gyermekek között. Örökbefogadásnál is ugyanazok a feltételek, fontos azonban, hogy közösen legyetek örökbefogadók. A hitelfelvételt követő 5 éven belül meg kell történnie az örökbefogadásnak. Az örökbefogadott gyermeket a nagykorúvá válásig, vagy legalább a hitel futamidejének végéig, saját háztartásban kell nevelnetek.